Document ID: 32004R1488

KOMISIJOS REGLAMENTAS (EB) Nr. 1488/2004
2004 m. rugpjūčio 20 d.
iš dalies keičiantis Tarybos reglamentą (EB) Nr. 314/2004 dėl papildomų ribojančių priemonių Zimbabvei
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2004 m. vasario 19 d. Tarybos reglamentą (EB) Nr. 314/2004 dėl papildomų ribojančių priemonių Zimbabvei (1), ypač į jo 11 straipsnio a punktą,
kadangi:
(1)
Reglamento (EB) Nr. 314/2004 II priede išvardytos kompetetingos institucijos, kurioms paskirtos tikslios funkcijos, susijusios su reglamento įgyvendinimu.
(2)
2004 m. gegužės 1 d. į Europos Sąjungą įstojo Čekija, Estija, Kipras, Latvija, Lietuva, Vengrija, Malta, Lenkija, Slovėnija ir Slovakija; Stojimo akte nenumatyta iš dalies keisti tą priedą.
(3)
Todėl į minėtą priedą nuo 2004 m. gegužės 1 d. turėtų būti įtrauktos naujųjų valstybių narių kompetentingos institucijos,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 314/2004 II priedas yra iš dalies keičiamas pagal šio reglamento priedą.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2004 m. gegužės 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugpjūčio 20 d.

Labels: 18
15
5